
З А П О В Е Д  N РД-05-278




       
гр.Бургас, 23.04.2025 година



 На основание чл.89, чл.90, ал.1 и ал.2 и чл.91, ал.1 и ал.2 от  Кодекса на труда, във връзка с чл.68, ал.7 от Закона за лечебните заведения, във връзка с чл.13, ал.2 от Правилника за устройството, дейността и вътрешния ред на „УМБАЛ – Бургас” АД – град Бургас,
Н А Р Е Ж Д А М :

1. Да се проведе конкурс за заемане на длъжността „Главна медицинска сестра” в „Университетска многопрофилна болница за активно лечение – Бургас” АД – град Бургас при условията на трудов договор за срок от 3 /три/ години съгласно чл.68, ал.7 от Закона за лечебните заведения

2. Конкурсът се обявява писмено във вестник „Черноморски фар”, както и обявата за същия се поставя на видно място в административната част на сградата на болницата. Текстът на обявлението е неразделна част от настоящата заповед.

3. Обявата се публикува в интернет в сайта на „УМБАЛ – Бургас“ АД – град Бургас.
4. Изисквания за заемане на длъжността:

Кандидати могат да бъдат лица, отговарящи на следните изисквания:

4.1. Да притежава висше медицинско образование със специалност „медицинска сестра”;

4.2. Да притежава диплома за придобита образователно-квалификационна степен „бакалавър” или „магистър” по специалността „Управление на здравните грижи”;

4.3. Да има минимум 3 /три/ години трудов стаж в лечебно заведение за болнична помощ по специалността „Управление на здравните грижи“ и минимум 5 /пет/ години  трудов стаж в  лечебно заведение за болнична помощ на длъжност „медицинска сестра” ;

4.4. Да не са осъждани.

5.Начин за провеждане на конкурса: 
Първи етап – проверка за съответствие на подадените документи с изискванията на „УМБАЛ – Бургас“ АД;

Втори етап – оценяване на представения проект и документи и събеседване с кандидата по защита на изготвения проект и нормативните документи в областта на здравеопазването. 

6. Необходими документи за участие в конкурса и срок за подаването им:

6.1.Заявление за участие в конкурса;

6.2.Професионална биография;

6.3.Копие от диплома за завършено висше медицинско образование със специалност „медицинска сестра” – заверено от кандидата;

6.4.Копие от диплома за придобита образователно-квалификационна степен „бакалавър” или „магистър” по „Управление на здравните грижи” – заверено от кандидата;
6.5.Удостоверение за придобит трудов стаж в лечебно заведение за болнична помощ по специалността „Управление на здравните грижи“ и на длъжност „медицинска сестра“;
6.6.Медицинско удостоверение –  оригинал; 6.7.Медицинско свидетелство от Център за психично здраве –  оригинал;

6.8.Свидетелство за съдимост –  оригинал;

6.9.Удостоверение за членство в  БАПЗГ – оригинал;

6.10. Документ от ВУЗ, удостоверяващ извършване на преподавателска дейност към момента на кандидатстване и провеждане на конкурса;
6.11.Писмен идеен  проект развит  по зададената тема, представен в 2 оригинални екземпляра.
 „Мястото и ролята на главната медицинска сестра в  организацията, контрола и качеството на здравните грижи  и в превенцията на ВБИ в „УМБАЛ – Бургас” АД. Управление и развитие на здравите грижи  за тригодишен период в условията на нарастваща конкуренция и ограничен финансов и човешки ресурс. Информационна дейност, научни и учебни програми”.
Необходимите за участието в конкурса документи се подават в общ непрозрачен запечатан плик, надписан с името на кандидата, адрес, телефон за връзка и длъжността, за която кандидатства. В този плик се поставят два запечатани непрозрачни плика, обозначени с надпис „Плик 1“ – съдържащ необходимите документи за участие и „Плик 2“ – съдържащ идеен проект – 2 броя.
Запечатаният плик се входира в Деловодството на „УМБАЛ – Бургас” АД – град Бургас в 30-дневен срок, считано от деня следващ датата на публикуване на обявата. В случай, че срокът изтича в неработен ден, за последен ден на срока се счита първият работен ден след изтичането му. 

Ежедневно в края на работния ден служителите от служба „Деловодство”  предават на административния сътрудник на Изпълнителния директор входираните през деня документи за участие в конкурса. 

7. Преди подаване на документите кандидатите имат право да получат  в Отдел „Човешки ресурси, СДО и научна дейност” на „УМБАЛ – Бургас” АД  следните документи:

7.1.Писмената длъжностна характеристика за длъжността  „Главна медицинска сестра”,  което те удостоверяват с подпис и дата, положени на бланката;
7.2.Статистически данни за дейността на „УМБАЛ – Бургас” АД за периода 2022– 2024 година;
7.3.Икономически данни за периода 2022 – 2024 година, отнасящи се до дейността на  „УМБАЛ – Бургас” АД.
8. В 2/дву/-дневен срок /работни дни/ след изтичане на срока за подаване на документите, със заповед на Изпълнителния директор се назначава комисия за извършване преценка по допускане участието в конкурса. Комисията в 7/седем/-дневен срок /работни дни/ от назначаването й се произнася с решение в писмен протокол по допускането за участие в конкурса на кандидатите, внесли документи.

        На недопуснатите в конкурса се съобщава писмено съображенията за отказа. Те имат правата по чл.93, ал.2 от КТ - да направят възражение пред работодателя, обявил конкурса, който в 3/три/-дневен срок от получаване на възражението решава въпроса окончателно.

        На допуснатите в конкурса се съобщава писмено датата, часа и мястото за провеждане на конкурса, вкл. и събеседването.

9. Назначена от Изпълнителния директор комисия провежда  конкурса по документи и събеседване.

9.1. Комисия разглежда и оценява представените документи за образование и преподавателска дейност по точки, както следва:

а/ за ОКС „бакалавър” по специалността „УЗГ” – 3 точки;
б/ за ОКС „магистър” по специалността „УЗГ” – 5 точки;
в/ за извършване на преподавателска дейност:

      преподавател – асистент – 3 точки

                               главен асистент – 5 точки

                               хабилитирано лице – 10 точки

9.2. Комисията разглежда и оценява писмения проект с оценка  от 2 до 6 – с точност 0,25

9.3 Комисията провежда събеседване с кандидата по защита на изготвения проект и нормативните документи в областта на здравеопазването с оценка от 2 до 6 – с точност до 0,25.

Оценките се приравняват към точковата система, като оценка 4,50 носи 10 точки на кандидата. Всяко повишаване на оценката с по 0,25 добавя по 2 точки по съответната позиция.

10. Комисията класира само успешно издържалите конкурса. Издържали конкурса се считат кандидатите, получили оценки най-малко 4,50 по позициите на т.9.2. и съответно т.9.3.

11. Резултатът от конкурса се обявява чрез съобщение писмено на участвалите в него в 3/три/-дневен срок от деня, в който е приключило провеждането на конкурса.
12. Трудовото правоотношение възниква с лицето, което е получило най-голям сбор от точки по позиции т.9.1., т.9.2. и т.9.3. и е класирано на първо място за длъжността, за която е кандидатствало в конкурса по реда на т.1 от деня, в който е получило съобщението за резултата, при условията на чл.96 от Кодекса на труда.

13. Неразделна част от тази заповед е обявлението за конкурса.

Изпълнението на настоящата заповед възлагам на Ирена Петкова – главен юрисконсулт и Росица Андреева – началник Отдел „Човешки ресурси, СДО и научна дейност“.
Препис от настоящата заповед да се връчи на Ирена Петкова – главен юрисконсулт, Отдел „Човешки ресурси, СДО и научна дейност”, както и да се постави на видно място в административната част на сградата на „УМБАЛ – Бургас” АД – град Бургас в деня на публикуването на обявата в местната преса, за което да се състави протокол.







ИЗПЪЛНИТЕЛЕН ДИРЕКТОР
„УМБАЛ – БУРГАС” АД:  /п/





   /ДОЦ.Д-Р Б.МИРАЗЧИЙСКИ, ДМ/
/ра
